《彦桓奉檄将行同饭素于龙泉寺》
宋代·李复

西江吸水试庞翁，再访只园问色空。
古殿香寒消宿篆，晴林叶色退残红。
衰年再乞千家饭，逸驭初乘五日风。
晓去清明边檄急，前旌高下乱山中。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。